
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής Γενικού Διευθυντή του Οργανι¬ 
σμού Τουριστικής Εκπαίδευσης και Κατάρτισης 
(Ο.Τ.Ε.Κ.) για τη συμμετοχή του στο Δ.Σ. του Ορ¬ 
γανισμού . 1 

Ορισμός μηνιαίας αποζημίωσης του προέδρου και των 
μελών της Κεντρικής Επιτροπής Κωδικοποίησης.. 2 

Σύσταση ελεγκτικής ομάδας για τη διενέργεια ελέγ¬ 
χου στο έργο του Ταμείου Συνοχής «ΕΓΝΑΤΙΑ 
ΟΔΟΣ, Τμήμα: Α/Κ Μετσόβου - Παναγιά» και στο 
Σύστημα Διαχείρισης και Ελέγχου της εταιρείας .. 3 

Εισαγωγή μαθητών στα«Τ.Ε.Ε.»του Οργανισμού Του¬ 
ριστικής Εκπαίδευσης και Κατάρτισης (Ο.Τ.Ε.Κ.).. 4 

Ανάθεση έργου με μίσθωση σε θεραπευτές γιατρούς 

απότον«ΟΑΕΕ-ΤΕΒΕ». 5 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.» «Νέο Ειρηνοδικείο Ανασελίτσης Νεά¬ 
πολης Κοζάνης». 6 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.» «Ανέγερση Νέας Πτέρυγας στη Δικα¬ 
στική Φυλακή Λάρισας». 7 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.» «Νέο Ειρηνοδικείο Εορδαίας Νομού 

Κοζάνης». 8 

Τροποποίηση της συστατικής πράξης της αμιγούς Δη¬ 
μοτικής Επιχείρησης με την επωνυμία «Δημοτική 
Επιχείρηση Ραδιοφωνίας Μαρκοπούλου Μεσογαί- 

ας». 9 

Επικύρωση της 80/2003 απόφασης του Δημοτικού 
Συμβουλίου Δεσφίνας, που αφορά την τροποποίη¬ 
ση του Οργανισμού Εσωτερικής Υπηρεσίας του 

Δήμου. 10 

Συγκρότηση Περιφερειακών Συμβουλίων Επιλογής 
των Επιμελητών Ιατρών Ε.Σ.Υ. στο Πε.Σ.Υ.Π. Στερε¬ 
ός Ελλάδας. 11 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΡΡΟΡΑϋΝ». 12 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ως κάτωθι πίνακας. 13 

Ανάκληση άδειας κυκλοφορίας φαρμακευτικού ιδιο¬ 
σκευάσματος ϋΙΘΙΤΑϋΝΕ ΝΑΤΙΥΕΙΈΕ. 14 


ΑΠΟΦΑΣΕΙ Σ 

Αριθ. 2/54101/0022 (1) 

Καθορισμός αμοιβής Γενικού Διευθυντή του Οργανισμού 
Τουριστικής Εκπαίδευσης και Κατάρτισης (Ο.Τ.Ε.Κ.) 
για τη συμμετοχή του στο Δ.Σ. του Οργανισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 1 του άρθρου 34 του Ν. 3105/ 
7.12.03 (ΦΕΚ29/Α/10.2.2003). 

2. Τις διατάξεις του άρθρου 21 του Ν. 2919/22.6.2001 
«Σύνδεση έρευνας και τεχνολογίας με την παραγωγή και 
άλλες διατάξεις» (ΦΕΚ 128/Α/25.6.2001). 

3. Τις διατάξεις της παρ. 7 του άρθρου 11 του Ν. 2837/ 
2000 «Ρύθμιση θεμάτων ανταγωνισμού, ρυθμιστικής αρ¬ 
χής Ενέργειας Τουρισμού και άλλες διατάξεις» (ΦΕΚ 
178/Α/3.8.2000). 

4. Τις διατάξεις του άρθρου 12του Ν.Δ. 3594/1956 «πε¬ 
ρί τροποποιήσεως και συμπληρώσεως της περί Σχολής 
Τουριστικών Επαγγελμάτων Νομοθεσίας» όπως έχει τρο¬ 
ποποιηθεί και ισχύει σήμερα. 

5. Το Π.Δ. 27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

6. Το Π.Δ. 388/2001 (ΦΕΚ 254/Α/2001) «Διορισμός 
Υπουργών, Αναπληρωτή Υπουργού και Υφυπουργού». 

7. Το Π.Δ. 219/7.7.2003 (ΦΕΚ 184/Α/7.7.2003) «Διορι¬ 
σμός Υπουργών και Υφυπουργών». 

8. ΤηνΤ/6569/26.6.2002 κοινή υπουργική απόφαση του 
Υφυπουργού Ανάπτυξης και του Υπουργού Εργασίας και 
Κοινωνικών Ασφαλίσεων «Απόσπαση Εκπαιδευτικού και 
τοποθέτηση του στη θέση του Γ ενικού Δ/ντή των Σχολών 
Τουριστικής Εκπαίδευσης» (ΦΕΚ 147/ΝΠΔΔ/19.7.2002). 

9. Την 1065956/863/Α0006/15.7.2003 (ΦΕΚ 985/Β7 
16.7.2003) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών». 

10. Την 485/2001 κοινή απόφαση του Πρωθυπουργού και 
την Υπουργού Ανάπτυξης, για την ανάθεση αρμοδιοτήτων. 

11. Τις διατάξεις του άρθρου 40 του Ν. 849/78 όπως συ¬ 
μπληρώθηκε με το άρθρο 8του Ν. 2129/93 (ΦΕΚ57 Α ). 

12. Τις διατάξεις του άρθρου 29 α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 

38/Α) και το γεγονός ότι από την παρούσα απόφαση προ- 
καλείται δαπάνη ύψους 12.000,00 ευρώ για το έτος 2003 
και 14.000,00 ευρώ για τα έτη 2004 και 2005 η οποία θα 
βαρύνει τον ΚΑΕ 0264 του προϋπολογισμού του ΟΤΕΚ, 
στον οποίο είναι εγγεγραμμένες οι αναγκαίες πιστώσεις 
και να προβλεφθούν οι ανάλογες για τα έτη 2004 και 2005, 
αποφασίζουμε: 

Καθορίζουμε την αποζημίωση του Γενικού Διευθυντή 
του Ο.Τ.Ε.Κ. για τη συμμετοχή του στο Δ.Σ. του Οργανι¬ 
σμού, ως εισηγητή όλωντων, θεμάτων, από 1.3.2003 στο 
ποσό των τριακοσίων ευρώ (300) μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΦΑΡΜΑΚΗΣ Δ. ΓΕΩΡΓΑΚΟΠΟΥΛΟΣ 

-♦- 

Αριθ. 2/46920/0022 (2) 

Ορισμός μηνιαίας αποζημίωσης του προέδρου και των 
μελών της Κεντρικής Επιτροπής Κωδικοποίησης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 4του Ν. 3133/2003 «Κεντρική Επιτροπή Κω¬ 
δικοποίησης» (ΦΕΚ Α' 85). 

2. Την 1241/24.7.2003 απόφαση «Ρύθμιση θεμάτων λει¬ 
τουργίας της Κεντρικής Επιτροπής Κωδικοποίησης» του 
Γενικού Γραμματέα του Υπουργικού Συμβουλίου (ΦΕΚΒ’ 
1039). 

3. Την Υ.307/2003 απόφαση «Συγκρότηση της Κεντρι¬ 
κής Επιτροπής Κωδικοποίησης» του Πρωθυπουργού 
(ΦΕΚΒ’711). 

4. Το άρθρο 29 Ατού Ν. 1558/85 (ΦΕΚ Α’ 137) το οποίο 
προστέθηκε με το άρθρο 27 του Ν. 2081/92 (ΦΕΚΑ’ 154), 
όπως αντικαταστάθηκε με το άρθρο 1 παρ. 2α του Ν. 
2469/97 (ΦΕΚΑ’ 38). 

5. Την 1065956/863/Α0006/2003 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β’ 985). 

6. Το γεγονός ότι από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού, 
η οποία ανέρχεται στο ποσό των 78.900 ευρώ για το έτος 
2003 και στο ποσό των 157.800 ευρώ ετησίως για τα επό¬ 
μενα έτη και η οποία θα καλυφθεί από τον φορέα 023640 
και τον ΚΑΕ 0515, αποφασίζουμε: 

Άρθρο μόνο 

1. Ορίζουμε από 1ης Ιουλίου 2003 τη μηνιαία αποζημίω- 
σητου προέδρου και των μελώντης Κεντρικής Επιτροπής 
Κωδικοποίησης ως εξής: 

Α. Του προέδρου σε 1.150 ευρώ. 

Β. Των μελών, τακτικών και αναπληρωματικών, σε 1.000 
ευρώ. 

2. Σε περίπτωση μη συμμετοχής μέλους στις συνεδριά¬ 
σεις της Επιτροπής η ανωτέρω αποζημίωση περικόπτεται 
αναλόγως. Η περικοπή γίνεται με πράξη του Προέδρου 
της Επιτροπής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2003 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. 1064/0051 (3) 

Σύσταση ελεγκτικής ομάδας για τη διενέργεια ελέγχου 
στο έργο του Ταμείου Συνοχής «ΕΓΝΑΤΙΑ ΟΔΟΣ, Τμή¬ 
μα: Α/Κ Μετσόβου - Παναγιά» και στο Σύστημα Διαχεί¬ 
ρισης και Ελέγχου της εταιρείας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τιςδιατάξειςτου άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251 /τ. Α'/2000), 
όπως τροποποιήθηκε με το άρθρο 23 του Ν. 3148/03 (ΦΕΚ 
1361/τ.Α/2003) και ισχύει. 

2. Την 1065956/863/0006Α/15.7.2003 απόφαση του 
Πρωθυπουργού και Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ 985/τ. Β'/2003). 

3. Την 2/27040/0022/31.7.2003 απόφαση των Υφυπουρ¬ 
γών Οικονομίας και Οικονομικών «Καθορισμός αποζημίω¬ 
σης των μελών των ελεγκτικών ομάδων του άρθρου 17 
(παρ. 6 και 7) του Ν. 2860/2000» (ΦΕΚ 1170/τ. Β'/2003). 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη 2.200 ευρώ, για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας -Υποπρόγραμμα Β’). 

5. Την 2/7240/0022/12.3.2003 απόφαση του Υπουργού 
Οικονομίας και Οικονομικών «Καθορισμός του ύψους της 
εκτός έδρας αποζημίωσης και των εξόδων μετακίνησης 
μελών των ελεγκτικών ομάδων του άρθρου 17 (παρ. 6) 
του Ν. 2860/00 (ΦΕΚ310/τ. Β'/2003). 

6. Την 3192/20.1.2003 απόφαση του Υφυπουργού Οικο¬ 
νομίας και Οικονομικών για την έγκριση του ετήσιου προ¬ 
γράμματος τεχνικής βοήθειας της Ε.Δ.ΕΛ. 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2003. 

8. Την ανάγκη διενέργειας ουσιαστικού ελέγχου σε έρ¬ 
γα του Ταμείου Συνοχής 2000-2006, αποφασίζουμε: 

1) Συνιστούμε Ελεγκτική Ομάδα για τη διενέργεια: 

• α) ουσιαστικού ελέγχου στο έργο του Ταμείου Συνο¬ 
χής «ΕΓΝΑΤΙΑ ΟΔΟΣ, Τμήμα: Ανισόπεδος Κόμβος Με¬ 
τσόβου -Παναγιάς» και 

• β) ελέγχου στο Σύστημα Διαχείρισης και Ελέγχου της 
εταιρείας «Εγνατίας Οδού Α.Ε.». 

2) Μέλη της Ελεγκτικής ομάδας ορίζονται οι εξής: 

• Τερεζάκη Σοφία, Δημοσιονομικός υπάλληλος της 
51ης Δ/νσης Προγραμματισμού και Ελέγχωντου Γ.Λ.Κ. 

• Μπουρδούκος Πέτρος, Πολιτικός Μηχανικός, υπάλ¬ 
ληλος της 51ης Δ/νσης Προγραμματισμού και Ελέγχων 
του Γ.Λ.Κ. 

• Νικολακέας Κυριάκος, Δημοσιονομικός υπάλληλος 
του Γ.Λ.Κ. στηνΥ.ΔΈ. Νομού Καστοριάς. 

• Παλιατσέας Νικόλαος, Πολιτικός Μηχανικός, υπάλ¬ 
ληλος της 51ης Δ/νσης Προγραμματισμού και Ελέγχων 
του Γ.Λ.Κ. 

Συντονίστριατης ελεγκτικής ομάδας ορίζεται η Τερεζά- 
κη Σοφία. 

3) Ο έλεγχος του έργου θα διενεργηθεί στον τελικό δι¬ 
καιούχο του έργου στην ΕΓΝΑΤΙΑ ΟΔΟ Α.Ε. στη Θεσσα¬ 
λονίκη, στη Διεύθυνση Δημοσίων Έργων Ηπείρου στα Ιω¬ 
άννινα για τα θέματατων απαλλοτριώσεων του έργου, κα¬ 
θώς και στο φυσικό αντικείμενο του έργου στο Μέτσοβο 
κατά το χρονικό διάστημα από 5.10.2003 έως και 
15.10.2003. Οι τρεις τελευταίες ημέρες του ελέγχου θα 
αφορούν στον έλεγχο του συστήματος της εταιρείας. 

4) Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
του τελικού δικαιούχου, σύμφωνα με τους Κανονισμούς 
(Ε.Κ.) 1164/1994, 1264/1999, 1265/1999, 1386/2002 και 
την απόφαση της Επιτροπής 96/455/ΕΚ/25.6.1996. 

• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση 
εντός προθεσμίας ενός μηνός με τα αποτελέσματα του 
ελέγχου, που θα υποβληθεί στη Διεύθυνση Προγραμμα¬ 
τισμού και Ελέγχων του Γενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

6) Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. Τ/7670 (4) 

Εισαγωγή μαθητών στα «ΤΈΈ.» του Οργανισμού Τουρι¬ 
στικής Εκπαίδευσης και Κατάρτισης (Ο.Τ.Ε.Κ.). 

ΟΙ ΥΠΟΥΡΓΟΙ 
ΑΝΑΠΤΥΞΗΣ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 και της παρ. 7του άρθρου 
21 του Ν. 3105/2003 (ΦΕΚ29/Α) «Τουριστική Εκπαίδευση 
και Κατάρτιση, ρυθμίσεις για τον Τουρισμό και άλλες δια¬ 
τάξεις». 

2. Τις διατάξεις του Π.Δ. 27/1996 (ΦΕΚ 19/Α) «Συγχώ¬ 
νευση των Υπουργείων Τουρισμού , Βιομηχανίας, Ενέρ¬ 
γειας - Έρευνας και Τεχνολογίας και Εμπορίου στο 
Υπουργείο Ανάπτυξης». 

3. Τις διατάξεις του άρθρου 29 Ατού Ν. 1558/85 όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 παρ. 2 ατού Ν. 2469/97. 

4. Τις διατάξεις του Π.Δ. 388/2001 (ΦΕΚ 254/Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

5. Την 485/31.10.2001 κοινή απόφαση του Πρωθυπουρ¬ 
γού καιτου Υπουργού Ανάπτυξης « Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη, 
Χρήστο θεοδώρου καιΔημήτριο Γεωργακόπουλο». 


6. Την 280/24.6.2003 απόφαση του Διοικητικού Συμ¬ 
βουλίου του Ο.Τ.Ε.Κ. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Τρόπος εισαγωγής στα ΤΈΈ. Α' κύκλου του Ο.Τ.Ε.Κ. 

Αριθμός εισακτέων 

1. Μέχρι το τέλος Μάίου κάθε έτους το Διοικητικό Συμ¬ 
βούλιο του Ο.Τ.Ε.Κ., ορίζει, με απόφασή του, τον αριθμό 
εισακτέων στα ΤΈΈ. Α' κύκλου ανά σχολική μονάδα και 
ειδικότητα. Ο αριθμός των μαθητών σε κάθε τάξη ή τμήμα 
τάξης δεν θα υπερβαίνει τους τριάντα (30). Το Διοικητικό 
Συμβούλιο μπορεί να αποφασίζει και τη λειτουργία τμη¬ 
μάτων με αριθμό μαθητών μικρότερο των είκοσι (20). 

2. Ο αριθμός των εισαγόμενων μαθητών θα προσδιορί¬ 
ζεται αφού ληφθούν υπόψη: 

α) Οι εκπαιδευτικές δυνατότητες των σχολικών μονά¬ 
δων σε αίθουσες, εργαστήρια, εκπαιδευτικές εγκαταστά¬ 
σεις και εξοπλισμό. 

β) Οι δυνατότητες φιλοξενίας των μαθητών στα οικο¬ 
τροφεία. 

γ) Η δυνατότητα εξεύρεσης διδακτικού προσωπικού 
σύμφωνα με τις τοπικές συνθήκες. 

δ) Οι ανάγκες της αγοράς εργασίας σε εκπαιδευμένο 
προσωπικό. 

Άρθρο 2 

Προϋποθέσεις εισαγωγής 

1. Στα ΤΈΈ. του Ο.Τ.Ε.Κ. γίνονται δεκτοί μετά από επι¬ 
λογή: 

α) Έλληνες πολίτες ή Έλληνες το γένος. 

β) Υπήκοοι κρατών μελών της Ευρωπαϊκής Ένωσης, 
εφόσον γνωρίζουν άριστα την Ελληνική γλώσσα. 

γ) Αλλοδαποί υπήκοοι κρατών εκτός της ΕΈ. υπό τηνπρο- 
ϋπόθεση ότι αυτοί πληρούν τους όρους της προκήρυξης 
και γνωρίζουν καλά την ελληνική γλώσσα. Η απόδειξη της 
ελληνομάθειας αποδεικνύεται με την υποβολή βεβαίωσης 
ελληνομάθειας που θα έχει εκδοθεί από την αρμόδια δημό¬ 
σια αρχή. Οσοι έχουν αποφοιτήσει από ελληνικά σχολεία 
(γυμνάσιο - λύκειο ή ισότιμο σχολείο) δεν υποχρεούνται 
στην προσκόμιση βεβαίωσης ελληνομάθειας. 

2. Οι υποψήφιοι και των δύο φύλλων, πρέπει να είναι 
τουλάχιστον απόφοιτοι γυμνασίου και η ηλικία τους να 
μην υπερβαίνει το 23ο έτος. 

3. Κάθε υποψήφιος για να λάβει μέρος στην διαδικασία 
επιλογής πρέπει να καταθέσει τα παρακάτω δικαιολογη- 
τικά στην Κεντρική Υπηρεσία του Ο.Τ.Ε.Κ. ή στις κατά τό¬ 
πους σχολικές του μονάδες: 

α) Μηχανογραφημένη αίτηση που θα επέχει και θέση 
υπεύθυνης δήλωσης, η οποία θα χορηγείται από τον 
Ο.Τ.Ε.Κ. Σε αυτή θα αναγράφονται τα στοιχεία ταυτότη¬ 
τας του υποψηφίου, η διεύθυνση κατοικίας του, οι γραμ¬ 
ματικές του γνώσεις και η σειρά προτίμησης των σχολι¬ 
κών μονάδων και των ειδικοτήτων. 

β) Επικυρωμένο φωτοαντίγραφο τίτλου σπουδών. 

γ) Επικυρωμένο φωτοαντίγραφο δελτίου αστυνομικής 
ταυτότητας ή πιστοποιητικό γεννήσεως. 

δ) Υπεύθυνη δήλωση ότι είναι υγιής, αρτιμελής, και ότι 
εφόσον επιλεγεί θα υποβληθεί στις απαιτούμενες, από τον 
ΟΤΕΚ, υγειονομικές εξετάσεις με δικά του έξοδα τις οποίες 
και θα καταθέσει στον ΟΤΕΚ κατά την εγγραφή του. 

ε) Τίτλο από αναγνωρισμένο φορέα που θα πιστοποιεί 
τη γνώση της πρώτης ξένης γλώσσας για μία από τις 
γλώσσες Αγγλικά, Γαλλικά, Γερμανικά, Ιταλικά, τουλάχι¬ 
στον επιπέδου ίίΓεΐ οθάίίίοαίθ ίπ θπρίίεΐι ή αντίστοιχο. 

στ) Τίτλο από αναγνωρισμένο φορέα που θα πιστοποιεί 
γνώση δεύτερης ξένης γλώσσας για μία από τις γλώσσες 
Αγγλικά, Γ αλλικά, Γερμανικά, Ιταλικά τουλάχιστον επιπέ¬ 
δου ίίΐΈΐ οθάίΐίοαίθ ίη ΕηρΙίεά ή αντίστοιχο. 

ζ) Πιστοποιητικό οικογενειακής κατάστασης καιπιστοποι- 
ητικό από την Ανώτατη Συνομοσπονδία Πολυτέκνων Ελλά¬ 
δας, προκειμένου για παιδιά πολυτέκνων οικογενειών. 

η) Βεβαίωση από τον εργοδότη, επικυρωμένη από την 
αρμόδια επιθεώρηση εργασίας, για το χρόνο και την ειδι¬ 
κότητα απασχόλησης. 

θ) Βεβαίωση ή πιστοποιητικό από επιμελητήριο ή επιθε¬ 
ώρηση εργασίας ή ασφαλιστικό φορέα ότι υπάρχει επι¬ 
χείρηση του γονέα στην ειδικότητα επιλογής. 

Από τα παραπάνω δικαιολογητικά η υποβολή των α, β, γ 
και δ είναι υποχρεωτική. 

4. Ειδικά οι αλλοδαποί υποψήφιοι και οι έλληνες το γέ¬ 
νος καταθέτουν: 

α) Ισότιμο και αντίστοιχο τίτλο της αλλοδαπής που θα 
συνοδεύεται από πιστοποιητικό ισοτιμίας και αντιστοι¬ 
χίας του από τον αρμόδιο φορέα. Τα στοιχεία αυτά υπο¬ 
βάλλονται στην περίπτωση που ο τίτλος σπουδών του 
υποψηφίου προέρχεται από σχολείο της αλλοδαπής, 
β) Βεβαίωση ελληνομάθειας. 

γ) Επικυρωμένη κάρτα αλλοδαπού - άδεια παραμονής. 

Άρθρο 3 
Τρόπος επιλογής 

1. Η επιλογή γίνεται χωριστά για τους αποφοίτους Γυ- 
μνασίου και Λυκείου. Η αναλογία των εισακτέων μεταξύ 
αποφοίτων Γυμνασίου και αποφοίτων Λυκείου καθορίζε¬ 
ται με απόφαση του διοικητικού συμβουλίου του Ο.Τ.Ε.Κ. 
Σε περίπτωση που μια από τις δυο κατηγορίες δεν καλύ¬ 
πτει τον αριθμό των θέσεων με υποψηφίους της κατηγο¬ 
ρίας αυτής ο αριθμός των εισαγόμενων συμπληρώνεται 
με υποψηφίους της άλλης κατηγορίας. 

2. Ο καθορισμός της σειράς προτεραιότητας για την 
επιλογή των μαθητών γίνεται με βάση το σύνολο της βαθ¬ 
μολογίας που προκύπτει ως εξής: 

α) Ο βαθμός του απολυτηρίου γυμνασίου ή λυκείου ή 
άλλης ισότιμης με λύκειο σχολής. 

β) Ποσοστό 35% επί του βαθμού του απολυτηρίου για 
την γνώση πρώτης ξένης γλώσσας. 

γ) Ποσοστό 10% επί του βαθμού του απολυτηρίου για 
την γνώση δεύτερης ξένης γλώσσας. 

δ) Ποσοστό 2,5% επιτου βαθμού του απολυτηρίου για 
τα παιδιά πολυτέκνων οικογενειών και τα ορφανά. 

ε) Ποσοστό 2,5% επιτου βαθμού του απολυτηρίου για 
προϋπηρεσία τουλάχιστον ενός έτους σε συναφή ειδικό¬ 
τητα ή ύπαρξης τουριστικής οικογενειακής επιχείρησης. 

Άρθρο 4 

Διαδικασία μοριοδότησης και εξαγωγής 
αποτελεσμάτων 

1. Μετά την κατάθεση, από τον υποψήφιο, της μηχανο¬ 
γραφημένης αίτησης και των δικαιολογητικών γίνεται 
έλεγχος της πληρότητας και της ορθότητάς της, με ευ¬ 
θύνη του Διευθυντή της σχολικής μονάδας ή του προϊ¬ 
σταμένου του αρμοδίου τμήματος της Κεντρικής Υπηρε¬ 
σίας, ο οποίος την μονογράφει. Το σύνολο των μηχανο¬ 
γραφημένων αιτήσεων μαζί με τα συνοδευτικά αυτών 


δικαιολογητικά αποστέλλονται στην Κεντρική Υπηρεσία 
του Ο.Τ.Ε.Κ. Οι ελεγμένες αιτήσεις των υποψηφίων κατα- 
χωρούνται σε πληροφορικό σύστημα τόσο από την κε¬ 
ντρική υπηρεσία όσο και από τις σχολικές μονάδες και με 
την βοήθεια κατάλληλου λογισμικού εξάγονται τα αποτε¬ 
λέσματα αφού τηρηθούν όλες οι απαραίτητες διαδικα¬ 
σίες ασφάλειας των στοιχείων. 

2. Τη γενικότερη εποπτεία και ευθύνη για την οργάνωση 
και την ομαλή διεξαγωγή της διαδικασίας επιλογής των 
υποψηφίων μαθητών στα Τ.Ε.Ε. του Ο.Τ.Ε.Κ. έχει το αρ¬ 
μόδιο τμήμα της κεντρικής υπηρεσίας. 

3. Με απόφαση του προέδρου του διοικητικού συμβουλί¬ 
ου ορίζονται τριμελείς επιτροπές που θα έχουν ως έργο 
τους τον δειγματοληπτικό έλεγχο σε όλη τη διάρκεια της 
επεξεργασίας μέχρι και την εξαγωγή των αποτελεσμάτων. 

4. Πριν από την εξαγωγή των αποτελεσμάτων ανακοι¬ 
νώνονται τα μόρια κάθε υποψηφίου. Κάθε υποψήφιος 
έχει δικαίωμα ένστασης για τον αριθμό των μορίων του. Η 
ένσταση υποβάλλεται εντός τριών εργάσιμων ημερών 
από την ημέρα ανακοίνωσης των μορίων. Η εκδίκαση 
όλων των ενστάσεων γίνεται από τριμελή επιτροπή που 
συγκροτείται με απόφαση του διοικητικού συμβουλίου. 

5. Υποψήφιος που με βάση τα μόριά του επιλέγεται σε 
περισσότερες από μία ειδικότητες γίνεται δεκτός μόνο σε 
μία ειδικότητα σύμφωνα με την σειρά προτίμησής του. 

6. Τα αποτελέσματα της επιλογής των υποψηφίων επι¬ 
κυρώνονται από το διοικητικό συμβούλιο και ανακοινώνο¬ 
νται στον ημερήσιο τύπο και αναρτώνται στην κεντρική 
υπηρεσία και στις σχολικές μονάδες. 

7. Η διαδικασία έκδοσης των αποτελεσμάτων ολοκλη- 
ρώνεταιτο αργότερο δέκα (10) ημέρες πριν απάτην έναρ¬ 
ξη των μαθημάτων κάθε έτους με δυνατότητα παράτασης 
ύστερα από απόφαση του διοικητικού συμβουλίου. 

8. Υποψήφιος που περιλαμβάνεται στους επιλεγέντες 
υποχρεούται να καταθέσει την αίτηση εγγραφής του με 
τα απαιτούμενα δικαιολογητικά στην σχολική μονάδα που 
εισάγεται, ο ίδιος ή ο κηδεμόνας του, σε διάστημα 5 ερ¬ 
γασίμων ημερών από την ανακοίνωση των αποτελεσμά¬ 
των. Στην περίπτωση που προκύψουν κενές θέσεις ειδο¬ 
ποιούνται οι επιλαχόντες για την υποβολή αίτησης εγ¬ 
γραφής. Η διαδικασία οριστικοποίησης των εγγραφών 
πρέπει να έχει ολοκληρωθεί τουλάχιστον 5 ημέρες πριν 
από την έναρξη των μαθημάτων των Τ.Ε.Ε. 

Άρθρο 5 

Εισαγωγή μαθητών στα Τ.Ε.Ε. Β' κύκλου 

1. Μέχρι το τέλος Μάίου κάθε έτους το Διοικητικό Συμ¬ 
βούλιο του Ο.Τ.Ε.Κ. με απόφασή του ορίζει τον αριθμό 
των εισακτέων μαθητών στα Τ.Ε.Ε. β' κύκλου ανασχολική 
μονάδα και ειδικότητα. Ο αριθμός των μαθητών σε κάθε 
τάξη ή τμήμα τάξης δεν θα υπερβαίνει τους τριάντα. 

2. Στα Τ.Ε.Ε. Β' κύκλου εισάγονται: 

α) Κατά προτεραιότητα οι απόφοιτοι της αντίστοιχης ει¬ 
δικότητας Τ.Ε.Ε. Α'του Ο.Τ.Ε.Κ. 

β) Απόφοιτοι αντίστοιχης ειδικότητας Τ.Ε.Ε. Α' κύκλου 
άλλων φορέων, εφόσον υπάρχουν κενές θέσεις. 

3. Οι απολυόμενοι μαθητές των ΤΕΕ Α' κύκλου του 
Ο.Τ.Ε.Κ., εφόσον το επιθυμούν δύνανται να εγγραφούν 
με αίτησή τους στον β' κύκλο σπουδώντης ίδιας σχολικής 
μονάδας, στην αντίστοιχη ειδικότητα. Αν δεν καλυφθούν 
οι θέσεις από τους απολυόμενους μαθητές εισάγονται οι 
απολυόμενοι αντίστοιχης ειδικότητας άλλου Τ.Ε.Ε. του 
Ο.Τ.Ε.Κ. και απόφοιτοι παρελθόντων ετώντων ΤΕΣΤΕ και 

ΤΕΕ Α' κύκλου του ΟΤΕΚ με κριτήριο την βαθμολογία του 
πτυχίου ΤΕΕ α' κύκλου. Αν συνεχίζουν να υπάρχουν κενές 
θέσεις, αυτές καλύπτονται από αποφοίτους ΤΕΕ Α' κύ¬ 
κλου αντίστοιχης ειδικότητας άλλων φορέων με κριτήριο 
την βαθμολογία του πτυχίου τους. 

4. Με απόφαση του Διοικητικού Συμβουλίου καθορίζε¬ 
ται τρόπος και η διαδικασία υποβολής των σχετικών αιτή¬ 
σεων των υποψηφίων, η διαδικασία εξαγωγής των αποτε¬ 
λεσμάτων και η διαδικασία εγγραφής των επιλεγέντων. 

Άρθρο 6 

Οι διατάξεις της παρούσας απόφασης εφαρμόζονται και 
για την εισαγωγή μαθητών το σχολικό έτος 2003 - 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΥΦΥΠ. ΑΝΑΠΤΥΞΗΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΠΕΤΡΟΣ ΕΥΘΥΜΙΟΥ 

- ♦ - 

Αριθ.Φ. 10035/19645/4091 (5) 

Ανάθεση έργου με μίσθωση σε θεραπευτές γιατρούς 
από τον «ΟΑΕΕ - ΤΕΒΕ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις της παρ. 2 του άρθρου 2 του Ν. 656/77. 

2) Τις διατάξεις της παρ. 1 του άρθρου 11 του Ν. 1027/80. 

3) Τιςδιατάξειςτου άρθρου 6του Ν. 2527/97 καιτου άρ¬ 
θρου 10 του Ν. 2676/99. 

4) Τις διατάξεις της 35/1385/1.9.99 απόφασης του 
Υπουργού Εργασίας και Κοινωνικών Ασφαλίσεων «Έγκρι¬ 
ση του Κανονισμού του Κλάδου Υγείας του Ο.Α.Ε.Ε.». 

5) Τη ΔΙΠΠ/Φ. ΕΓΚΡ.7/326/12088/19.8.2003 απόφαση 
της Επιτροπής του άρθρου 2 παρ. 1 της 55/98 ΠΥΣ. 

6) Την 2523/28.5.2003 γνωμοδότηση του Νομικού Συμ¬ 
βούλου του ΟΑΕΕ - ΤΕΒΕ. 

7) Τις ανάγκες παροχής πρωτοβάθμιας ιατρικής φρο¬ 
ντίδας στους ασφαλισμένους του Οργανισμού και στα μέ¬ 
λη οικογένειας αυτών. 

8) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΑΕΕ - ΤΕΒΕ, που θ’ανέλθει στο ποσό των 
34.000.000,00 ευρώ περίπου και θα περιληφθεί σχετική 
πίστωση στον προϋπολογισμό του εν λόγω Οργανισμού 
του έτους 2004 με στοιχεία Κ.Α. 0671. 

9) Τη ΔΙΔΚ/Φ1/2/13733/16.7.2003 (ΦΕΚ958/Β/16.7.2003) 
απόφαση του Πρωθυπουργού και του ΥΠΕΣΔΑ «Ανάθεση 
αρμοδιοτήτων στον Υφυπουργό ΕΣΔΔΑ Νίκο Μπίστη». 

10) Την 80088/31.10.2001 (ΦΕΚ 1485/Β731.10.2001) 
απόφαση ανάθεσης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Καθορίζουμε τον αριθμό των προσώπων που μπορεί ο 
Οργανισμός Ασφάλισης Ελευθέρων Επαγγελματιών (ΤΕ¬ 
ΒΕ) να αναθέτει με μίσθωση, για ένα χρόνο σε 3.600 θε¬ 
ραπευτές γιατρούς ειδικοτήτων (παθολόγου ή γιατρού 
γενικής ιατρικής ή γιατρού άνευ ειδικότητας κατ’ εξαίρε¬ 
ση και μόνο σε περιοχές που δεν υπάρχουν γιατροί της ει¬ 
δικότητας παθολόγου ή γενικής ιατρικής, παιδιάτρου 
καρδιολόγου, οφθαλμίατρου, γυναικολόγου, δερματο¬ 


λόγου, ορθοπεδικού, ΩΡΑ, νευρολόγου, ψυχιάτρου, 
πνευμονολόγου, ουρολόγου, γαστρεντερολόγου, ρευ- 
ματολόγου, ενδοκρινολόγου, αλλεργιολόγου) πανελλα¬ 
δικά, ανάλογα με την κατά τόπο δύναμη των ασφαλισμέ¬ 
νων, το έργο της παροχής πρωτοβάθμιας ιατρικής περί¬ 
θαλψης στους ασφαλισμένους του Οργανισμού και στα 
μέλη της οικογένειας αυτών. 

Το συγκεκριμένο έργο θα εκτελείται στα ιδιωτικά ια¬ 
τρεία τους, όπου δέχονται και την ιδιωτική τους πελατεία 
και δεν ανάγεται στον κύκλο των καθηκόντων των υπαλ¬ 
λήλων του ΟΑΕΕ-ΤΕΒΕ. 

Η αμοιβή τους καθορίζεται σύμφωνα με τα οριζόμενα 
στην 2/59208/0022/11.9.2000 (ΦΕΚ 1167/21.9.2000 τ.Β') 
κοινή υπουργική σπόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΜΠΙΣΤΗΣ ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 3400 (6) 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.» «Νέο Ειρηνοδικείο Ανασελίτσης Νεάπολης Κο¬ 
ζάνης». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο Β' 
(ΦΕΚ 104 Α74.6.96). 

2) Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ 67 Α76.5.97). 

3) Το Ν. 2521/1997, άρθρο 21 παράγραφο 5, εδάφιο δ’ 
(ΦΕΚ 174 Ά/1.6.97). 

4) Το Ν. 2664/98, άρθρο31 (ΦΕΚ275Ά/3.12.98). 

5) Το Ν. 2915/01, άρθρο 36, παρ. 1 (ΦΕΚ 109 
Α/29.6.2001). 

6) Το Ν. 2943/01, άρθρο 13 (ΦΕΚ203 Α712.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.» το παρακάτω έργο: 

Η μέριμνα για την απόκτηση του γηπέδου, η μελέτη, η δη- 
μοπράτηση της κατασκευής, η μελέτη επίπλωσης, η προ¬ 
μήθεια εξοπλισμού, η επίβλεψη και η παραλαβή του έργου 
«Νέο Ειρηνοδικείο Ανασελίτσης Νεάπολης Κοζάνης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 3401 (7) 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.» «Ανέγερση Νέας Πτέρυγας στη Δικαστική Φυλα¬ 
κή Λάρισας». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο Β' 
(ΦΕΚ 104 Α74.6.96). 

2) Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ67 Α76.5.97). 

3) Το Ν. 2521/1997, άρθρο 21 παράγραφο 5, εδάφιο δ’ 
(ΦΕΚ 174 Α71 - 6.97). 

4) Το Ν. 2664/98, άρθρο31 (ΦΕΚ275Α73.12.98). 

5) Το Ν. 2915/01, άρθρο 36, παρ. 1 (ΦΕΚ 109 Α7 
29.6.2001). 

6) Το Ν. 2943/01, άρθρο 13 (ΦΕΚ203Α712.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

Η μελέτη, η δημοπράτησητης κατασκευής και του εξο¬ 
πλισμού, η επίβλεψη-αι η παραλαβή του έργου «Ανέγερ¬ 
ση Νέας Πτέρυγας στη Δικαστική Φυλακή Λάρισας». 

Αθήνα, 2 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 3399 (8) 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» «Νέο Ειρηνοδικείο Εορδαίας Νομού Κοζάνης». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, άρθρο 5, παράγραφο 7 εδάφιο Β' 
(ΦΕΚ 104 Α74.6.96). 

2) Το Ν. 2479/1997, άρθρο 3, παράγραφο 15, εδάφιο α’ 
(ΦΕΚ 67 Α76.5.97). 

3) Το Ν. 2521/1997, άρθρο 21 παράγραφο 5, εδάφιο δ’ 
(ΦΕΚ 174 Α71.6.97). 

4) Το Ν. 2664/98, άρθρο 31 (ΦΕΚ275Α73.12.98). 

5) Το Ν. 2915/01, άρθρο 36, παρ. 1 (ΦΕΚ 109 
Α729.6.2001). 

6) Το Ν. 2943/01, άρθρο 13 (ΦΕΚ203Α712.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

Η μέριμνα για την απόκτηση του γηπέδου, η μελέτη, η 
δημοπράτηση της κατασκευής, η μελέτη επίπλωσης, η 
προμήθεια γραφειακού εξοπλισμού, η επίβλεψη και η πα¬ 
ραλαβή του έργου «Νέο Ειρηνοδικείο Εορδαίας Νομού 
Κοζάνης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 08/ΔΤΑ/18640 ( 9 ) 

Τροποποίηση της συστατικής πράξης της αμιγούς Δημο¬ 
τικής Επιχείρησης με την επωνυμία «Δημοτική Επιχεί¬ 
ρηση Ραδιοφωνίας Μαρκοπούλου Μεσογαίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 277 έως και 284, 287, 291 
και 304του Π.Δ. 410/1995. 

2. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 


Τοπική Αυτοδιοίκηση και άλλες διατάξεις» (ΦΕΚ Α’ 107/ 
30.5.97). 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 30815/4.8.1998 απόφαση του Υπουργού Εσωτε¬ 
ρικών για σύσταση αμιγούς Δημοτικής Επιχείρησης με 
την επωνυμία «Δημοτική Επιχείρηση Ραδιοφωνίας Μαρ¬ 
κοπούλου Μεσογαίας», όπως αυτή τροποποιήθηκε με την 
36340/22.11.94 απόφαση του Νομάρχη Ανατ. Αττικής. 

5. Την 136/2003 απόφαση του Δημοτικού Συμβουλίου 
Μαρκοπούλου Μεσογαίας με τη συνημμένη οικονομοτε¬ 
χνική μελέτη, αποφασίζουμε: 

Τροποποιούμε την 30815/4.8.1998 απόφαση του Υπουρ¬ 
γού Εσωτερικών, όπως αυτή τροποποιήθηκε με την 
36340/22.11.94 απόφαση του Νομάρχη Ανατ. Αττικής, περί 
σύστασης Δημοτικής Επιχείρησης με την επωνυμία «Δημο¬ 
τική Επιχείρηση Ραδιοφωνίας Μαρκοπούλου Μεσογαίας», 
ως προς το άρθρο 2 που αναφέρεται στο σκοπό της επιχεί¬ 
ρησης, προσθέτοντας τις παρακάτω παραγράφους: 

2. Σκοπός της επιχείρησης είναι: 
α. Η σύγχρονη διαχείριση του κυκλοφοριακού προβλή¬ 
ματος, στις περιοχές με μεγάλη συγκέντρωση οχημάτων 
(εμπορικά κέντρα - παραλιακές λεωφόρους) με την εφαρ¬ 
μογή συστήματος ελεγχόμενης στάθμευσης οχημάτων. 

β. Η ανάπτυξη προγράμματος Δημοτικής Συγκοινωνίας 
για την διευκόλυνση των μετακινήσεων των δημοτών από 
την περιφέρεια προς το εμπορικό κέντρο-υπηρεσίες κ.λ.π. 

γ. Η αποτελεσματική διαχείριση των Δημοτικών κατα¬ 
στημάτων (αναψυκτήρια - περίπτερα - κυλικεία κ.λ.π.), κα¬ 
θώς επίσηςη κατασκευή και λειτουργία νέων σε συνοικίες 
που απουσιάζουν εντελώς, για την στοιχειώδη καθημερι¬ 
νή εξυπηρέτηση χιλιάδων δημοτών. 

δ. Η εφαρμογή σε ευρεία κλίμακα, προγράμματος ανα¬ 
κύκλωσης χαρτιού, με την μέθοδο «Διαλογή στη πηγή». 

ε. Η ανάπτυξη προγράμματος κυκλοφοριακής εκπαί¬ 
δευσης και αγωγής με την λειτουργία πάρκου κυκλοφο- 
ριακής αγωγής. 

στ. Η δημιουργία εξέδρας ορειβασίας - αναρρίχησης 
(ειδικά σπορ). 

ζ. Η δημιουργία της απαραίτητης πολιτιστικής υποδο¬ 
μής για την ανάπτυξη της καλλιτεχνικής παιδείας στους 
τομείς του θεάτρου, κινηματογράφου κ.λ.π. οπτικοακου- 
στικών μέσων, εικαστικών τεχνών. 

η. Η συστηματική πληροφόρηση των δημοτών, με την 
έκδοση τακτικού 2/μηνιαίου περιοδικού. 

θ. Η αποδοτική οργάνωση-διαχείριση κοινοχρήστων 
χώρων, που ενδείκνυται για διαφήμιση και προβολή, κα¬ 
θώς επίσης καθημερινή επιτήρηση και παρέμβαση σε ρυ- 
παίνουσες ή οχλούσες χρήσεις και δραστηριότητες, 
ι. Η υπαίθρια διαφήμιση. 

ια. Η δημιουργία καιλειτουργία Γ ραφείου Τύπου και Δη¬ 
μοσίων Σχέσεων του Δήμου και των Νομικών Προσώπων 
(ολυμπιακοί αγώνες και γενικές εκδηλώσεις). 

ιβ. Η διοργάνωση πολιτιστικών εκδηλώσεων Δήμου και 
Νομικών Προσώπων με συνεργαζόμενους φορείς Ιδιωτι¬ 
κού και Δημοσίου Τομέα (Μουσικές - Θεατρικές - Αθλητι¬ 
κές - Εκθέσεις - Εκδόσεις κ.λ.π.). 

ιγ. Η δημιουργία καιλειτουργία Γραφείου Γενικού Του¬ 
ρισμού Δήμου, Νομικών Προσώπων, Ιδιωτικών και Δημο¬ 
σίων Φορέων (εκδρομές και επισκέψεις πολιτιστικές - επι- 

μορφωτικές - ψυχαγωγικές - μουσικές - ιστορικού,θεατρι¬ 
κού και θρησκευτικού ενδιαφέροντος κ.λπ.). 

ιδ. Η συμμετοχή της Επιχείρησης σε προγράμματα της 
Ευρωπαϊκής Κοινότητας που σχετίζονται με τα ανωτέρω 
αντικείμενα. 

ιέ. Η εκπόνηση μελετών και εργασιών που σχετίζονται 
με τα ανωτέρω αντικείμενα. 

ιστ. Λοιπές δραστηριότητες (Δημοτικός Τηλεοπτικός 
Σταθμός κ.λπ.) 

Κατά τα λοιπά εξακολουθεί να ισχύει η 30815/4.8.98 
απόφαση του Υπουργού Εσωτερικών, όπως αυτή τροπο¬ 
ποιήθηκε με την 36340/22.11.94 απόφαση του Νομάρχη 
Ανατολικής Αττικής. 

Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του I προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 30 Σεπτεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 7254 (10) 

Επικύρωση της 80/2003 απόφασης του Δημοτικού Συμ¬ 
βουλίου Δεσφίνας, που αφορά την τροποποίηση του 
Οργανισμού Εσωτερικής Υπηρεσίας του Δήμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 18 παρ 2, 3 και 4 του Ν. 
2539/97. 

2. Τις διατάξεις του άρθρου 12 παρ 2, 3 και 4 του Ν. 
2307/95. 

3. Την 5921/9.9.97 (ΦΕΚ 831/Β/97) απόφαση του Γενι¬ 

κού Γραμματέα Περιφέρειας Στερεός Ελλάδας περί «με¬ 
τάβασης δικαιώματος υπογραφής με εντολή.». 

4. Την 80/2003 απόφαση του Δημοτικού Συμβουλίου Δε¬ 
σφίνας που αφορά την τροποποίηση της Οργανισμού 
Εσωτερικής Υπηρεσίας του Δήμου Δεσφίνας. 

5. Την 40/2003 σύμφωνη γνωμοδότηση του Υπηρεσια¬ 
κού - Πειθαρχικού Συμβουλίου υπαλλήλων Ο.Τ.Α. Ν. Φω¬ 
κίδας του άρθρου 5του Ν. 1188/81,όπως τροποποιήθηκε 
με το άρθρο 8 παρ 4 του Ν. 2307/95. 

6. Όλα τα στοιχεία του φακέλου, αποφασίζουμε: 

Επικυρώνουμε την 80/2003 απόφαση του Δημοτικού 

Συμβουλίου Δεσφίνας που αφορά την τροποποίηση του 
Οργανισμού Εσωτερικής Υπηρεσίας (Ο.Ε.Υ.) του Δήμου 
Δεσφίνας που έχει ως εξής: 

ΚΕΦΑΛΑΙΟ Γ 
Άρθρο 9 

Α. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε.) 

1. Συστήνεται μια (1) θέση του κλάδου ΠΕ 5 Μηχανολό¬ 
γων Μηχανικών και καταργούνται: μια (1) θέση του κλά¬ 
δου ΠΕ3 Πολιτικών Μηχανικών και μια (1) θέση του κλά¬ 
δου Π Ε9 Γεωπόνων. 


Β. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (Τ.Ε.) 

1. Συστήνεται μια θέση του κλάδου ΤΕ 13 Γεωπονίας 
Ζωικής Παραγωγής. 

Κατάταλοιπά ισχύει ως έχει ο Ο.Ε.Υ. του Δήμου Δεσφίνας. 

Με την παρούσα δεν προκαλείται πρόσθετη δαπάνη σε 
βάρος του Προϋπολογισμού του Δήμου Δεσφίνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 29 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. Δ3/5881 (11) 

Συγκρότηση Περιφερειακών Συμβουλίων Επιλογής των 
Επιμελητών Ιατρών Ε.Σ.Υ. στο Πε.Σ.Υ.Π. Στερεός Ελ¬ 
λάδας. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Πε.Σ.Υ.Π. ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 11 του Ν. 2889/2001 (ΦΕΚ 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

2. Τις διατάξεις του άρθρου 13του Ν. 2690/1999. 

3. Την Δ3/5823/2.12.2002 (ΦΕΚ 1533/9.12.2002) από¬ 
φασή μας. 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Συμπληρώνουμε την Δ3/5823/2.12.2002 (ΦΕΚ1533/ 
9.12.2002) απόφασή μας και ορίζουμε ότι, ο Διευθυντής 
Ιατρικής Υπηρεσίας, αν είναι ταυτόχρονα και Δ/ντής Τμή¬ 
ματος, θα συμμετέχει στα Συμβούλια Κρίσης με την ιδιό¬ 
τητα του Δ/ντή Τμήματος μόνο. 

Στη θέση του Δ/ντή Ιατρικής Υπηρεσίας θα συμμετέχει 
ο αναπληρωτής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 2 Οκτωβρίου 2003 

Ο Πρόεδρος - Γενικός Διευθυντής 
ΦΩΤΗΣΣΕΡΕΤΗΣ 

4 ( 12 ) 
Χορήγηση άδειας κυκλοφορίας κτηνιατρικού φαρμακευ¬ 
τικού προϊόντος ΡΒΟΡΑϋΝ». 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 44807/9.9.2003 απόφαση του ΕΟΦ χορηγήθηκε, 
βάσει των διατάξεων του άρθρου 6 της 310584/98 κοινής 
υπουργικής απόφασης, άδεια κυκλοφορίας στο κτηνια¬ 
τρικό φαρμακευτικό προϊόν ΡΒΟΡΑϋΝ. 

Δραστικές ουσίες: ΡΗΕΝΥΡΒΟΡΑΝΟΙΑΜΙΝΕ ΗΟϋ 

Μορφή/ Περιεκτικότητα: Σιρόπι 5% \Λ//ν. 

Δικαιούχου προϊόντος: νΕΤΟΟυΐΝΟί 5Α, ΓΑΛΛΙΑΣ. 

Υπεύθυνος κυκλοφορίας: νΕΤΟΟίΙΙΝΟΙ. 3Α, ΓΑΛΛΙΑΣ. 

Η Διευθύντρια 
Α. ΚΟΥΤΣΟΥΚΗ 

(13) 

Ανάκληση άδειας κυκλοφορίας φαρμακευτικών ιδιο¬ 
σκευασμάτων ως κάτωθι πίνακας. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 28701/5.6.2003 απόφαση του ΕΟΦ ανακλήθηκε, 
βάσει των διατάξεωντου άρθρου 5της Α6/9392/91 κοινής 
υπουργικής απόφασης, η άδεια κυκλοφορίας στα φαρ¬ 
μακευτικά ιδιοσκευάσματα ως κάτωθι πίνακας. 

Μορφή: ΜΙΝΑΙΟΙΝΕ: Δισκίο (400+200+50)πι<3/ΤΑΒ. 

ΟΧΥΜΕΤΗΟΕΟΝΕ/ΜΙΝΕΡΒΑ: Δισκίο δΟπις/ΤΑΒ 

ΒΑΩΙΝΕ: Επικαλυμένο με λεπτό υμένιο δισκίο 
150ιτις|/ΤΑΒ και 300ηης)/ΤΑΒ. 

Δικαιούχου σήματος: ΜΙΝΕΡΒΑ ΦΑΡΜ/ΚΗ ΑΕ. 

Υπεύθυνος κυκλοφορίας: ΜΙΝΕΡΒΑ ΦΑΡΜ/ΚΗ ΑΕ. 

Κατόπιν αιτήσεως της εταιρείας. 

Η Διευθύντρια 
Α. ΚΟΥΤΣΟΥΚΗ 


( 14 ) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ΩΙΟΙΤΑΕΙΝΕ ΝΑΤίνΕΕίΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 19308/18.4.2003 απόφαση του ΕΟΦ ανακλήθη¬ 
κε, βάσει των διατάξεων του άρθρου 5 της Α6/9392/91 
κοινής υπουργικής απόφασης, η άδεια κυκλοφορίας στο 
φαρμακευτικό ιδιοσκεύασμα ΩΙΟΙΤΑϋΝΕ ΝΑΤΙΝ/ΕΓΕΕ. 

Μορφή: Δισκίο 0.10 πις;/ΤΑΒ και Πόσιμες σταγόνες, διά¬ 
λυμα 1πις|/πιΙ. 

Δραστική ουσία: ΩΙΟΙΤΟΧΙΝ. 

Δικαιούχου σήματος: Ι_ΑΒΟΒ, ΝΑΤΙ\/ΕΙ_Ι_Ε, ΕΒΑΝΟΕ. 

Υπεύθυνος κυκλοφορίας: Ι_Α\/ΙΡΗΑΒΜ ΑΕ. 

Κατόπιν αιτήσεως της εταιρείας. 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




